b"\n_START_ARTICLE_\nMarie Lafor\xc3\xaat\n_START_SECTION_\nOriginea numelui ei\n_START_PARAGRAPH_\nPrimul ei prenume Ma\xc3\xaftena, care este de origine basc\xc4\x83, \xc3\xaenseamn\xc4\x83 \xe2\x80\x9eiubit\xc4\x83\xe2\x80\x9d, \xc8\x99i este uneori folosit de locuitorii din Languedoc, mai ales din Pirinei, \xc8\x99i seam\xc4\x83n\xc4\x83, de asemenea, cu un diminutiv de la numele Marie-Th\xc3\xa9r\xc3\xa8se, \xe2\x80\x9eMa\xc3\xafth\xc3\xa9\xe2\x80\x9d._NEWLINE_Doumenach, numele ei de familie, este de origine catalan\xc4\x83 \xe2\x80\x93 Dom\xc3\xa8nec \xc3\xaen catalan\xc4\x83._NEWLINE_Numele ei de la na\xc8\x99tere Ma\xc3\xaftena Marie Brigitte Doumenach, \xc8\x99i repertoriul ei, care a inclus piese inspirate din folclorul mondial, au condus la specula\xc8\x9bii cu privire la originea armean\xc4\x83 a p\xc4\x83rin\xc8\x9bilor ei._NEWLINE_C\xc3\xa2nt\xc4\x83rea\xc8\x9ba obi\xc8\x99nuia s\xc4\x83 se prezinte ea \xc3\xaens\xc4\x83\xc8\x99i ca \xe2\x80\x9eari\xc3\xa9geoise\xe2\x80\x9d, adic\xc4\x83 din regiunea Ari\xc3\xa8ge, aflat\xc4\x83 \xc3\xaen sudul Fran\xc8\x9bei.\n_START_SECTION_\nCopil\xc4\x83ria \xc8\x99i adolescen\xc8\x9ba\n_START_PARAGRAPH_\nMarie Lafor\xc3\xaat s-a n\xc4\x83scut la Soulac-sur-Mer, \xc3\xaen M\xc3\xa9doc, \xc3\xaen vila \xe2\x80\x9eRith\xc3\xa9-Rilou\xe2\x80\x9d, fiind numit\xc4\x83 dup\xc4\x83 mama \xc8\x99i m\xc4\x83tu\xc8\x99a ei: Marie Th\xc3\xa9rese \xc8\x99i Marie Louise Saint Guily. Familia tat\xc4\x83lui ei, Doumenach, era originar\xc4\x83 din Olette, un sat din departamentul Pyr\xc3\xa9n\xc3\xa9es Orientales, la grani\xc8\x9ba cu T\xc3\xaat. Str\xc4\x83bunicul ei patern, Louis Doumenach, a condus o fabric\xc4\x83 de textile la Lavelanet, \xc3\xaen Ari\xc3\xa8ge, iar fiul lui, Charles-Joseph Doumenach, a fost colonel \xc8\x99i consilier municipal.\n_START_SECTION_\nAnii 1960\n_START_PARAGRAPH_\nCariera ei a \xc3\xaenceput din \xc3\xaent\xc3\xa2mplare \xc3\xaen 1959, atunci c\xc3\xa2nd a \xc3\xaenlocuit-o pe sora ei \xc3\xaen ultima clip\xc4\x83 la un concurs de talente de la postul francez de radio Naissance d'une \xc3\xa9toile (Na\xc8\x99terea unei stele) pe care l-a c\xc3\xa2\xc8\x99tigat. Regizorul Louis Malle a distribuit-o apoi pe t\xc3\xa2n\xc4\x83ra vedet\xc4\x83 \xc3\xaen filmul pe care-l turna \xc3\xaen acea perioad\xc4\x83, Libert\xc3\xa9, un proiect pe care l-a abandonat \xc3\xaen cele din urm\xc4\x83, f\xc4\x83c\xc3\xa2nd ca prima apari\xc8\x9bie pe ecran a Mariei Lafor\xc3\xaat s\xc4\x83 fie al\xc4\x83turi de Alain Delon \xc3\xaen filmul Plein Soleil (1960), regizat de Ren\xc3\xa9 Cl\xc3\xa9ment._NEWLINE_Dup\xc4\x83 acest film, ea a devenit foarte popular\xc4\x83 \xc8\x99i a interpretat mai multe roluri \xc3\xaen anii 1960. S-a c\xc4\x83s\xc4\x83torit cu regizorul Jean-Gabriel Albicocco, care a distribuit-o \xc3\xaen unele din produc\xc8\x9biile sale, printre care La Fille aux Yeux d'Or, inspirat din scrierea lui Balzac, care va deveni porecla ei._NEWLINE_\xc3\x8en al doilea film, Saint Tropezi Blues, acompaniat\xc4\x83 de un t\xc3\xa2n\xc4\x83r Jacques Higelin la chitar\xc4\x83, ea a cantat piesa din titlu \xc8\x99i imediat a \xc3\xaenceput s\xc4\x83 lanseze single-uri, primul ei hit fiind Les Vendanges de l'Amour (1963). C\xc3\xa2ntecele ei au oferit o alternativ\xc4\x83 poetic\xc4\x83 tandr\xc4\x83, mai matur\xc4\x83, la melodiile y\xc3\xa9-y\xc3\xa9 din Fran\xc8\x9ba acelui timp. Melodiile ei au \xc3\xaemprumutat mult din muzica popular\xc4\x83 exotic\xc4\x83, mai ales din America de Sud \xc8\x99i din Europa de Est, dec\xc3\xa2t din muzica pop contemporan\xc4\x83 american\xc4\x83 \xc8\x99i britanic\xc4\x83. Lafor\xc3\xaat a colaborat cu mul\xc8\x9bi compozitori, muzicieni \xc8\x99i scriitori francezi importan\xc8\x9bi, cum ar fi Andr\xc3\xa9 Popp \xc8\x99i Pierre Cour, care i-au pus la dispozi\xc8\x9bie o panoplie de aranjamente orchestrale sofisticate, cu zeci de instrumente muzicale, cre\xc3\xa2nd o varietate de sunete, uneori aproape medievale, renascentiste sau baroce, iar alteori destul de moderne \xc8\x99i inovatoare._NEWLINE_Cu omul de afaceri Judas Azuelos, un evreu marocan de origine sefard\xc4\x83, ea are doi copii, o fiic\xc4\x83 \xc8\x99i un fiu. Fiica, Lisa Azuelos, este o scenarist\xc4\x83, regizoare \xc8\x99i produc\xc4\x83toare de film francez\xc4\x83, care a f\xc4\x83cut un film despre o alt\xc4\x83 celebr\xc4\x83 c\xc3\xa2nt\xc4\x83rea\xc8\x9b\xc4\x83 francez\xc4\x83, Dalida, \xc3\xaen 2017.\n_START_SECTION_\nAnii 1970\n_START_PARAGRAPH_\nLa sf\xc3\xa2r\xc8\x99itul anilor 1960 Marie a devenit o figur\xc4\x83 destul de distincte \xc3\xaen muzica pop francez\xc4\x83. Ea a fost interesat\xc4\x83 s\xc4\x83 lanseze mai multe discuri proprii, dar a renun\xc8\x9bat \xc3\xaen cele din urm\xc4\x83. De\xc8\x99i single-uri ei cele mai de succes (\xe2\x80\x9eViens, Viens\xe2\x80\x9d, un cover la hitul german \xe2\x80\x9eRain Rain Rain\xe2\x80\x9d, \xc8\x99i \xe2\x80\x9eIl a neig\xc3\xa9 sur Yesterday\xe2\x80\x9d, o balad\xc4\x83 despre ruptura grupului Beatles) au fost lansate \xc3\xaen anii 1970, Marie \xc8\x99i-a pierdut treptat interesul fa\xc8\x9b\xc4\x83 de cariera de c\xc3\xa2nt\xc4\x83rea\xc8\x9b\xc4\x83 \xc8\x99i s-a mutat \xc3\xaen 1978 la Geneva, Elve\xc8\x9bia, unde a deschis o galerie de art\xc4\x83 \xc8\x99i a abandonat muzica.\n_START_SECTION_\nDin anii 1980 p\xc3\xa2n\xc4\x83 ast\xc4\x83zi\n_START_PARAGRAPH_\n\xc3\x8en anii 1980 Marie s-a concentrat pe cariera de actri\xc8\x9b\xc4\x83, ap\xc4\x83r\xc3\xa2nd \xc3\xaen c\xc3\xa2teva filme franceze \xc8\x99i italiene. A lansat c\xc3\xa2teva single-uri noi, dar acestea nu au fost populare. Ea a revenit \xc3\xaen top, cu toate acestea, \xc3\xaen 1993, cu ultimul ei album, ale c\xc4\x83rui versuri erau scrise de ea. \xc3\x8en anii 1990 a continuat s\xc4\x83 lucreze ca actri\xc8\x9b\xc4\x83 at\xc3\xa2t pe ecran, c\xc3\xa2t \xc8\x99i pe scen\xc4\x83. Ea a ap\xc4\x83rut \xc3\xaen mai multe spectacole teatrale la Paris de-a lungul anilor, fiind aclamat\xc4\x83 de public \xc8\x99i de critici. \xc3\x8en septembrie 2005 ea a mers din nou \xc3\xaentr-un turneu muzical prin Fran\xc8\x9ba, pentru prima dat\xc4\x83 din 1972. S-au v\xc3\xa2ndut toate biletele de la fiecare concert. Lafor\xc3\xaat \xc3\xaenc\xc4\x83 locuie\xc8\x99te \xc3\xaen prezent \xc3\xaen Geneva \xc8\x99i a ob\xc8\x9binut cet\xc4\x83\xc8\x9benia elve\xc8\x9bian\xc4\x83."